Irkutsklik qiz 15-qavatdan tushib ketib, tirik qoldi

Rossiyaning Irkutsk shahrida yashovchi qiz 15-qavat derazasidan tushib ketib, tirik qoldi, deb yozadi “Interfaks”. Hodisa 5-sentabr, seshanba kuni yuz berdi. Qiz ko‘p qavatli uyning yonida to‘xtab turgan Lexus avtomobili tomiga quladi.

21 yoshli qiz ko‘p sonli shikastlanishlar bilan kasalxonaga yotqizildi, shifokorlar uning ahvolini o‘ta og‘ir deb baholamoqda.
Politsiya voqea sodir bo‘lgan vaziyatni o‘rganmoqda. Dastlabki ma’lumotlarga ko‘ra, baxtsiz hodisa yuz bergan.